Oltenii au deschis scorul repede la Craiova, încă din minutul 4. Baiaram a executat un corner, Jovan Markovic a trimis în bară, iar Raul Silva a reluat în plasă mingea ricoşată până la el. Anzor Mekvabishvili l-a încercat pe Târnovanu cu un şut din afara careului, în minutul 28, iar bucureştenii au ratat cea mai mare ocazie a lor în minutul 44, când Baba Alhassan a pătruns în careu şi i-a pasat lui Miculescu, acesta reluând pe lângă poartă.
Oaspeţii au ratat o ocazie mare şi în minutul 55, prin Octavian Popescu, apoi Olaru a şutat şi Laurenţiu Popescu a respins. Gazdele au revenit în atac şi Andrei Ivan a reuşit să dubleze avantajul echipei lui Gâlcă, în minutul 70.
După cinci minute FCSB a primit penalty după consultarea VAR, pentru un fault al lui Houri la Olaru şi acelaşi Olaru a ratat lovitura de pedeapsă în minutul 77, trimiţând în bară. Au ratat apoi Vlădoiu şi Alexandru Băluţă, iar Alexandru Mitriţă a ţinut prea mult de minge în careul bucureştenilor şi nu a putut înscrie, în minutul 90. Ivan şi Bana nu l-au putut învinge pe Târnovanu în minutul 90+4, iar meciul s-a încheiat în cele din urmă cu victoria Craiovei, scor 2-0.
FCSB a pierdut primul meci din acest play-off şi este deja campioană, conducând în campionat cu 49 de puncte. Universitatea Craiova este pe locul secund, cu 40 de puncte.
UNIVERSITATEA CRAIOVA: L. Popescu - Căpăţână (Vlădoiu 60), Zajkov, Raul Silva, Bancu - A. Creţu (Mateiu 77), Mekvabishvili – Danciu (Bana 81), Houri (Cîmpanu 82), A. Ivan – J. Markovic (Al. Mitriţă 46). ANTRENOR: Constantin Gâlcă.
FCSB: Târnovanu – Antwi (V. Creţu 70), Lixandru, Dawa, Ov. Popescu Panţîru 90) – Alhassan Haruţ 46), Şut, Olaru – Al. Băluţă, D. Miculescu (David Popa 90), Oct. Popescu (Radaslavescu 76). ANTRENOR: Elias Charalambous.
Cartonaşe galbene: Raul Silva 45+1, A. Creţu 62 / Oct. Popescu 67, Al. Băluţă 81
Arbitri: Rareş Vidican - Mihai Marica, Imre-Laszlo Bucsi - Lucian Rusandu
Arbitri VAR: Marcel Bîrsan - Cosmin Vatamanu
Observator: Vasile Bratu